ako by mala vyzerať zdravá strava?
zdravá strava je síce “in”, no kvôli neuveriteľnému množstvu informácií sa už ľudia strácajú a nevedia, ako by mala skutočne zdravá strava vlastne vyzerať. schválne, keď vám poviem, aby ste si predstavili zdravé jedlo, čo vás prvé napadne? väčšina ľudí odpovie: šalát. a to je presne ten kameň úrazu, pretože iba zelenina ani ovocie nedokážu zabezpečiť všetky živiny, ktoré organizmus potrebuje. Človek je od prírody všežravec. Črevá ľudí sú pozoruhodne podobné črevám väčšiny opíc, ktorých strava je zložená z ovocia, orechov, listov, hmyzu a keď sa nájde tak aj z mäsa z vtáka alebo jašterice. vďaka tejto flexibilite sú opice, ako aj ľudia stále na žive.
zdravá strava nemusí byť žiadna veda a väčšina ľudí si vystačí s jednoduchým pravidlom s použitím rúk: porcia mäsa alebo strukovín (bielkoviny) by mala byť približne vo veľkosti dlane, príloha ako ryža, zemiaky alebo chlieb (sacharidy) by mala byť vo veľkosti zovretej päste a k tomu pridajte dve plné ruky zeleniny a ovocia. ak by sme sa chceli na to, čo tvorí základ zdravej stravy pozrieť viac do hĺbky, vysvetlili by sme si jej dve základné zložky, a to makroživiny (bielkoviny, sacharidy a tuky), ktoré jeme vo veľkých množstvách a ktoré dodávajú telu energiu, a mikroživiny (vitamíny, minerály, fytoživiny, prebiotiká a probiotiká), ktoré prijíma telo v menších množstvách. mimoriadne dôležitá je práve správna rovnováha medzi nimi. zdravý pomer medzi bielkovinami, sacharidmi a tukmi nasledovný: sacharidy: 45 – 65 percent kalórií tuky: 20 – 35 percent kalórií bielkoviny: 10 – 35 percent kalórií